Ведана-г1опехь имам Шемала шенна йина чоьнаш а йолуш, цуьнах дагавала сих-сиха чу а воьдуш, д1атарвина вара Г1еза хаьажа. 1овдас ша лула-куларчу наха масла1атана дехьа-сехьа вигча, масарна валавора Г1еза-Хьаьжа. Цуьнн собарх, оьздангаллех, воккха-веза хиларх дуьйцура масла1аиана гулбеллачаьрга. Оц уг1уллакхо нехан дегнашчу къинхетам боссабора, к1аддора уьш, дуьненан сихалла а, к1ад доцуш к1езиг хилар а хоуьйтра. Эвтарховн Ахьмад ша Ведана г1опе нисвелча, Шемал волчу чувахале Г1еза-Хьаьжина т1ех1уттура. Цуьнгара хьал хуий, шегара х1умма оьший хьожий бен ара а ца волура. Цо шега дехьа-сехьа тоха кост дича воккхаверца кхочуш а дора.